Document ID: 31988R3869

KOMISSION ASETUS (ETY) N:o 3869/88,
annettu 13 päivänä joulukuuta 1988,
Espanjasta ja Portugalista lähtöisin oleviin minneolahedelmiin, manteleihin ja hasselpähkinöihin yhteisössä sellaisena kuin se oli 31 päivänä joulukuuta 1985 sovellettavista tulleista
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon Espanjan ja Portugalin liittymisasiakirjan ja erityisesti sen 75 artiklan 4 kohdan ensimmäisen alakohdan b alakohdan sekä 243 artiklan 4 kohdan ensimmäisen alakohdan b alakohdan,
sekä katsoo, että
neuvoston asetuksella (ETY) N:o 4161/87(1) vahvistetaan perustullit sovellettaviksi yhteisössä sellaisena kuin se oli 31 päivänä joulukuuta 1985 laskettaessa Espanjan ja Portugalin liittymisasiakirjassa määrättyjä peräkkäisiä alennuksia,
Espanjassa ja Portugalissa tuotettujen minneolahedelmien, mantelien ja hasselpähkinöiden tyydyttävän menekin mahdollistamiseksi yhteisössä sellaisena kuin se oli 31 päivänä joulukuuta 1985 olisi tullit, joita mainitussa yhteisössä sovelletaan Espanjassa ja Portugalissa perustamissopimuksen 9 artiklan 2 kohdassa määrätyt edellytykset täyttäviin minneolahedelmiin, manteleihin ja hasselpähkinöihin, poistettava aikaisemmin kuin liittymisasiakirjassa määrätään, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Poistetaan tullit, joita yhteisössä sellaisena kuin se oli 31 päivänä joulukuuta 1985 sovelletaan Espanjasta ja Portugalista lähtöisin oleviin ja näissä valtioissa perustamissopimuksen 9 artiklan 2 kohdassa määrätyt edellytykset täyttäviin CN-koodiin ex 0805 20 90 kuuluviin minneolahedelmiin, CN-koodeihin 0802 11 90 ja 0802 12 90 kuuluviin manteleihin sekä CN-koodeihin 0802 21 00 ja 0802 22 00 kuuluviin hasselpähkinöihin.
2 artikla
Tämä asetus tulee voimaan 1 päivänä tammikuuta 1989.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä joulukuuta 1988.

Labels: 3
18
17